Source: http://www.zvolen.sk/?program=51&module_action__0__id_ci=131028
Timestamp: 2017-07-28 14:54:09+00:00
Document Index: 10315648

Matched Legal Cases: ['§ 117', '§ 81', '§ 82', '§ 20', '§ 85', '§ 86', '§ 103', '§ 81', '§ 11', '§ 81']

Kolaudačné rozhodnutie stavby pod názvom: "SW: 9186 Zvolen-Kráľová - Zahustenie TS Kráľová, Dúbrava"
Kolaudačné rozhodnutie stavby pod názvom: SW: 9186 Zvolen-Kráľová - Zahustenie TS Kráľová, Dúbrava M E S T O Z V O L E N
SÚ 1827/2017-4-rozh.Po
Zvolen, dňa 28.06.2017
Mesto Zvolen, ako stavebný úrad príslušný podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len "stavebný zákon"), v kolaudačnom konaní preskúmal podľa § 81 stavebného zákona návrh na vydanie kolaudačného rozhodnutia, ktorý dňa 21.04.2017 podal stavebník Stredoslovenská energetika - Distribúcia, a.s., IČO 36442151, Pri Rajčianke 2927/8, 010 47 Žilina, ktorú zastupuje Ing. Zuzana Auxtová, Tatranská 6399/86, Banská Bystrica (ďalej len "navrhovateľ"), a na základe tohto preskúmania podľa § 82 stavebného zákona a § 20 vyhlášky č. 453/2000 Z.z., ktorou sa vykonávajú niektoré ustanovenia stavebného zákona
stavby povolenej pod názvom:
(ďalej len "stavba"). Trasa navrhovaného nadzemného vedenia VN je napojená z jestvujúcej VN nadzemnej prípojky pre 302/ts/kralova_obec1 v časti Kráľová-Dúbrava. Prvý podperný bod je umiestnený na pozemku register "C" parc. č. 1357 register "E" parc. č. 5449 v katastrálnom území Kráľová pri usadlosti Dúbrava. Trasa navrhovaného nadzemného vedenia VN je vedená čiastočne v trase jestvujúcej NNS, južným smerom cez parcely využívané prevažne ako pasienky až k osade Dúbrava. Posledný podperný bod je umiestnený na pozemku register "C" parc. č. 906 register "E" parc. č. 5304 v katastrálnom území Kráľová. Stavba obsahuje:
Jedná sa o zahustenie TS -trasa navrhovaného zahustenia je vedená od jestvujúceho VN nadzemného vedenia od osady Kráľová novým odbočovacím podperným bodom, severným smerom cez parcely využívané prevažne ako pasienky až k osade Dúbrava. Trasa končí pri usadlosti Dúbrava kde je osadená nová jednostĺpová trafostanica TSS-1S. Úsek č. 1 : VN prípojka pre TS Kráľová Dúbrava
Úsek č.2 Trafostanica TS Kráľová Dúbrava: Na pozemku register "E" parc. č. 5449 v k.ú. Kráľová pri usadlosti Dúbrava je vybudovaná nová jednostĺpová distribučná trafostanica TSS-1S, do 400 kVA. Úsek č.3 Sekundárne vývody z TS Kráľová Dúbrava: Na existujúcej nadzemnej NN sieti v usadlosti Dúbrava sú vymenené najbližšie podperné body pri novej TS a v tomto úseku sú aj vymenené káble AlFe za samonosné káble Retilens 3x150+95+2x16.
Pre užívanie stavby určuje stavebný úrad tieto podmienky:
Stavba sa bude užívať len na účel, pre ktorý bola určená stavebným povolením a kolaudačným rozhodnutím, t.j. podľa 43a ods.3 písm. i) stavebného zákona ako inžinierska stavba diaľkových a miestnych rozvodov elektriny, stožiare a transformačné stanice. Zmeny v užívaní stavby sú možné len na základe písomného rozhodnutia príslušného stavebného úradu, daného v súlade s § 85 stavebného zákona.
Vlastník stavby bude stavbu udržiavať v dobrom technickom stave tak, aby nevznikalo nebezpečenstvo požiarnych a hygienických závad, aby nedochádzalo k jej znehodnocovaniu alebo ohrozeniu jej vzhľadu a aby sa čo najviac predĺžila jej užívateľnosť v súlade s ustanoveniami § 86 ods. 1 stavebného zákona.
Vlastník stavby je povinný v súlade s § 103 stavebného zákona dokumentáciu skutočného realizovania stavby uchovávať po celý čas jej užívania, pri zmene vlastníka stavby ju odovzdať novému nadobúdateľovi a pri odstránení stavby stavebnému úradu.
V lehote do 1 mesiaca odo dňa vydania tohto rozhodnutia stavebník zabezpečí odstránenie nedostatkov uvedených v stanovisku Inšpektorátu práce Banská Bystrica vydanom pod č.: IPBB- OBOZP/KON/2017/1638-0002/14 zo dňa 07.06.2017, o čom podá stavebník v rovnakej lehote písomné oznámenie inšpektorátu práce a stavebnému úradu.
Dňa 21.04.2017 podal navrhovateľ stavebnému úradu návrh na vydanie kolaudačného rozhodnutia o povolení užívať predmetnú stavbu; uvedeným dňom bolo začaté kolaudačné konanie. Stavebné povolenie na kolaudovanú stavbu bolo vydané dňa 06.07.2016 pod č.j.: SÚ 1303/2016-4-rozh.Po
Stavebný úrad oznámil listom č.j.: SÚ 1827/2017-2-ozn.Po zo dňa 02.05.2017 začatie kolaudačného konania známym účastníkom konania a dotknutým orgánom. Na prerokovanie návrhu súčasne nariadil ústne pojednávanie spojené s miestnym zisťovaním na deň 30.05.2017, o jeho výsledkoch bol spísaný záznam.
Na stavebný úrad bolo dňa 08.06.2017 doručené stanovisko Slovenského pozemkového fondu Bratislava pod č. SPFS/2017/054648 zo dňa 30.05.2017, v ktorom žiada od povoľovacieho orgánu o určenie podmienky do kolaudačného rozhodnutia k predmetnej stavbe v nasledovnom znení (citované zo stanoviska):
„ Investor stavby zabezpečí najneskôr do 60 dní od termínu kolaudácie podanie zápisu vecného bremena na pozemky E KN č. 5449 a E KN č. 5304 v správe SPF na príslušnom katastri nehnuteľností,
O zápise vecného bremena na predmetné pozemky bude investor písomne informovať RO SPF Zvolen.“ Stanovisko Slovenského pozemkového fondu, Bratislava zo dňa 30.05.2017, bolo doručené na stavebný úrad po zákonom stanovenej lehote a uplatnená pripomienka nepodmieňuje vydanie kolaudačného rozhodnutia z hľadiska verejných záujmov ochraňovaných stavebným zákonom v kolaudačnom konaní. Stavebný úrad v kolaudačnom konaní skúma v zmysle ustanovenia § 81 ods.1 stavebného zákona, najmä, či sa stavba uskutočnila podľa dokumentácie overenej stavebným úradom v stavebnom konaní a či sa dodržali zastavovacie podmienky určené územným plánom zóny alebo podmienky určené v územnom rozhodnutí a v stavebnom povolení. Ďalej skúma, či skutočné realizovanie stavby alebo jej užívanie nebude ohrozovať verejný záujem, predovšetkým z hľadiska ochrany života a zdravia osôb, životného prostredia, bezpečnosti práce a technických zariadení.
Návrh na vykonanie záznamu do katastra nehnuteľností je upravený v § 11 zákona č. 251/2012 Z.z. zákon o energetike a o zmene a doplnení niektorých zákonov. Povinnosti držiteľa povolenia v zmysle tohto zákona vydaním kolaudačného povolenia na stavbu nie sú nijako dotknuté. Uplatnená pripomienka nepodmieňuje vydanie kolaudačného rozhodnutia z hľadiska verejných záujmov ochraňovaných stavebným zákonom v kolaudačnom konaní. Stavebný úrad v uskutočnenom kolaudačnom konaní preskúmal predložený návrh na kolaudáciu a zistil, že stavba je uskutočnená v súlade s § 81 ods. 1 stavebného zákona, jej užívaním nie sú ohrozené záujmy chránené stavebným zákonom, predpismi vydanými na jeho realizáciu a osobitnými predpismi.
Okresné riaditeľstvo hasičského a záchranného zboru vo Zvolene pod č. ORHZ-ZV1-560-001/2017 zo dňa 09.05.2017
Inšpektorát práce Banská Bystrica pod č. IPBB-OBOZP/KON/2017/1638-0002/14 zo dňa 07.06.2017
Slovenský pozemkový fond Bratislava pod č. SPFS/2017/054648 zo dňa 30.05.2017
Stavebný úrad zaistil vzájomný súlad predložených stanovísk dotknutých orgánov požadovaných osobitnými predpismi a tieto stanoviská a požiadavky zahrnul do podmienok rozhodnutia.
Stavebný úrad v priebehu konania nezistil dôvody, ktoré by bránili povoleniu užívania stavby, na základe čoho rozhodol tak, ako je to uvedené vo výroku tohto rozhodnutia.
Zverejnené 30.6.2017 -jsu-